गोवा में जहां एक तरफ़ बीजेपी, कांग्रेस, आप और एमजीपी मौजूद थे तो दूसरी तरफ गोवा फॉरवर्ड पार्टी उनसे टक्कर ले रही थी. पार्टी के टिकट पर शिवोली से विनोद पालिनकर जीते. जहां कांग्रेस ने उम्मीदवार ही नहीं दिया था और बीजेपी के मंत्री दयानंद मान्द्रेकर के खिलाफ़ गुस्सा बहुत था. सालगांव सीट से गोवा फॉरवर्ड के जयेश सालगांवकर जीते. वहां कांग्रेस का उम्मीदवार कमजोर था. और बीजेपी के मुकाबले जयेश मजबूत थे. फातोर्डा में खुद विजय सरदेसाई जीते. वे पिछली बार निर्दलीय विधायक थे. उन्होंने रक्षा मंत्री मनोहर पर्रिकर को कोसकर इलाके के ईसाई वोट अपने तरफ मोड़ लिए. समर्थन के गणित में गोवा फॉरवर्ड के नेता विजय सरदेसाई ने कहा है कि मौजूदा स्थिति में मनोहर पर्रिकर एक बेहतर विकल्प हैं जिनके साथ काम किया जा सकता है.